Illicit Affairs

Το "Illicit Affairs" είναι ένα τραγούδι της Αμερικανίδας τραγουδίστριας Taylor Swift. Βρίσκεται στο όγδοο στούντιο άλμπουμ της, Folklore, το οποίο κυκλοφόρησε στις 24 Ιουλίου 2020. Το τραγούδι φέρει την υπογραφή σε στίχους και παραγωγή της Taylor Swift , του Jack Antonoff, και του Joe Alwyn που αναγνωρίστηκε ως συν-παραγωγός. Το "Illicit Affairs" είναι ένα folk τραγούδι αγάπης με κιθάρα που περιγράφει την Απιστία μιας αφηγήτριας που πασχίζει να διατηρήσει την απατηλή σχέση της.

Σε σχόλια του Folklore, οι κριτικοί επαίνεσαν το τραγούδι καθώς θεωρήθηκε μια καλά γραμμένη αφήγηση για την απιστία. Εμπορικά, το "Illicit Affairs" έφτασε στο νούμερο 44 στο Billboard Hot 100 των Ηνωμένων Πολιτειών και μπήκε στις πίνακες της Αυστραλίας, του Καναδά, της Πορτογαλίας, της Σιγκαπούρης και του Ηνωμένου Βασιλείου. Εξέλαβε θετικές κριτικές από την Αυστραλία και το Ηνωμένο Βασίλειο. Το τραγούδι εμφανίστηκε στο άλμπουμ Folklore: The Long Pond Studio Sessions (2020), και η Swift το συμπεριέλαβε στη γενική λίστα του Eras Tour (2023-2024).

 Σκηνικά και παραγωγή 
Η Αμερικανίδα τραγουδίστρια Taylor Swift δημιούργησε το όγδοο στούντιο άλμπουμ της, Folklore (2020), έχοντας εικόνες μυθοποιίας στο μυαλό της, ένα αποτέλεσμα της φαντασίας της "που κάλπαζε" κατά τη διάρκεια της πανδημίας COVID-19. Προσέλαβε τον Jack Antonoff, με τον οποίο είχε εργαστεί και στα τρία προηγούμενα στούντιο άλμπουμ της, ως παραγωγό. Η Swift έγραψε και έκανε την παραγωγή σε τέσσερα τραγούδια με τον Antonoff, συμπεριλαμβανομένου του "Illicit Affairs"; ο Αγγλός ηθοποιός Joe Alwyn αναγνωρίστηκε ως συν-παραγωγός στο κομμάτι. Η ηχογράφηση έγινε από τη Laura Sisk στο Kitty Committee Studio στο Λος Άντζελες. Τα όργανα ηχογραφήθηκαν στο Hook and Fade και στο Rough Customer Studio τόσο στο Μπρούκλιν, όσο και στην Pleasure Hill Recording στο Πόρτλαντ, στο Μέιν. Το τραγούδι μιξαραρίστηκε από τον Serban Ghenea στο Mixstar Studios στη Βιρτζίνια Μπιτς, στη Βιρτζίνια, και η τελική επεξεργασία ολοκληρώθηκε από τον Randy Merrill στο Sterling Sound στη Νέα Υόρκη.

 Μουσική και στίχοι 

Το "Illicit Affairs" είναι ένα folkΤραγούδι αγάπης που καθοδηγείται από μια ακουστική κιθάρα. Με τρία λεπτά και δέκα δευτερόλεπτα σε διάρκεια, είναι το πιο σύντομο τραγούδι στο Folklore.  Η παραγωγή εμπεριέχει ηλεκτρικές κιθάρες, ντράμς, μπάσο, πλήκτρα, ακορντεόν, σαξόφωνα, ηλεκτρική κιθάρα με πεντάλ, χορδές που παίζονται με τα δάχτυλα,  και ήπια πνευστά. Η Swift υψώνει τη φωνή της μια οκτάβα στο τέλος κάθε γραμμής.  Η Allaire Nuss της Entertainment Weekly και η Ellen Johnson της Paste πίστευαν ότι το τραγούδι στρέφεται προς το indie folk; μάλιστα η τελευταία υποστήριξε πως ήταν παρόμοιο είδος με τη μουσική του Justin Vernon.

Όπως και με τα υπόλοιπα κομμάτια στο Folklore, το "Illicit Affairs" βασίζεται σε μια φανταστική αφήγηση με φανταστικούς χαρακτήρες. Μερικοί κριτικοί έγραψαν ότι το τραγούδι αφορά έναν "παράνομο ρομάντζο". Οι στίχοι της αφηγούνται μια ιστορία απιστίας για έναν άπιστο αφηγητή με τον οποίον θέλει να συνεχίσει την παράλληλη σχέση της. Περιγράφει τις λεπτομέρειες για το πώς να διατηρήσει τη σχέση και τις ψιθυρίζει σαν να ήταν μυστικά: "Πες στους φίλους σου ότι είσαι έξω για ένα τρέξιμο/ Θα έχεις αναψοκοκκινίσει όταν επιστρέψεις".   Το τραγούδι παρουσιάζει θέματα μοιχείας: "Πάρε τον δρόμο που πάνε λίγοι/ Πες στον εαυτό σου ότι μπορείς πάντα να σταματήσεις/ Αυτό που ξεκίνησε σε όμορφα δωμάτια/ Τελειώνει με συναντήσεις σε πάρκινγκ".  Το αποκορύφωμα έρχεται στη γέφυρα, παρουσιάζοντας θέματα "βουβής λύπης": "Μην με λες παιδί/Μην με λές μωρό μου [...] Κοίτα αυτό το αναθεματισμένο χάλι που με έκανες". Τελικά ηρεμεί στην τελευταία γραμμή: "Για σένα, θα κατέστρεφα τον εαυτό μου [...] Ένα εκατομμύριο φορές".   Το τραγούδι τελειώνει ξαφνικά μετά την δημιουργία του, χωρίς τελικό χορικό.  Η Jill Mapes του Pitchfork δήλωσε ότι οι στίχοι που καθοδηγούνται από προοπτικές "μιλούν ξεκάθαρα" για της εξέλιξης της Swift ως στιχουργός. Η Angie Martoccio του Rolling Stone συνέκρινε την λυρική αφήγηση με εκείνη του "Savior Complex" της Phoebe Bridgers (2020), και σκέφτηκε ότι το τραγούδι "[δρά] λίγο βαθύτερα".

 Κυκλοφορία και ζωντανές εμφανίσεις 
Το Folklore κυκλοφόρησε στις 24 Ιουλίου 2020, μέσω της Republic Records. Στην λίστα των τραγουδιών, το "Illicit Affairs" βρίσκεται στο νούμερο 10 από τα 16 τραγούδια. Μπήκε στα εθνικά charts στη Σιγκαπούρη (16), τον Καναδά (33), την Πορτογαλία (131). Στις Ηνωμένες Πολιτείες, το κομμάτι έφτασε στο νούμερο 44 στο Billboard Hot 100  και στο νούμερο 13 ΣΤο Rolling Stone Top 100 .  Στην Αυστραλία, έφτασε στην 23η θέση στο ARIA Singles Chart και έγινε πλατινένιο από την Αυστραλιανή Ένωση Βιομηχανίας Ηχογράφησης (ARIA). Στο Ηνωμένο Βασίλειο, το τραγούδι έφτασε στην 41η θέση στο OCC's Audio Streaming Chart και έλαβε μια ασημένια πιστοποίηση από την Βρετανική φωνογραφική βιομηχανία (BPI).

Μετά την κυκλοφορία του άλμπουμ, η Swift ηχογράφησε μια απλοποιημένη εκδοχή του "Illicit Affairs" για την ταινία Disney+ + Folklore: The Long Pond Studio Sessions και το άλμπουμ της στις 25 Νοεμβρίου 2020.  Ο Rob Sheffield του Rolling Stones κατονόμασε την ηχογράφηση ως την  "τελική εκδοχή" και πίστευε ότι "ξεπερνάει κατα πολύ το στούντιο version". Τον Μάρτιο του 2023, η Swift ξεκίνησε την έκτη συναυλία της, στο Eras Tour, ως φόρο τιμής στην δισκογραφία της.  Η περιοδεία αποτελούνταν από δέκα acts, συμπεριλαμβανομένου του Folklore set, όπου τραγούδησε το "Illicit Affairs".  Η Swift θα τραγουδούσε μια σχεδόν ροκ έκδοση της γέφυρας του τραγουδιού.  Οι δημοσιογράφοι περιέγραψαν την παράσταση ως "δυναμική", "παθιάρικη", και "φωνητικά εκπληκτική".

 Κριτικές 
Στις κριτικές του Folklore, οι κριτικοί γενικά συζητούσαν το "Illicit Affairs" σε σχέση με το στίχο του και τη συγγραφή τραγουδιών της Swift. Κάποιοι το διάλεξαν ως το πιο σημαντικό κομμάτι του άλμπουμ. Ο Mapes έγραψε ότι το τραγούδι έχει την "πιο τρυφερή, σακχαρούχα ιστορία αγάπης" στο άλμπουμ, ενώ τόσο ο Martoccio όσο και η Roisin O'Connor στο The  Independent επαίνεσαν την συγγραφή του τραγουδιού της Swift για το πόσο καλά περιγράφει μια παράλληλη σχέση. Ο Aaron Dessner, ο οποίος συνεισφέρει και έκανε τη παραγωγή σε μερικά από τα τραγούδια του Folklore, χαρακτήρισε το "Illicit Affairs" ως ένα "θαυμάσιο" τραγούδι και πίστευε ότι ήταν μια επίδειξη της ευελιξίας της Swift και της δύναμης της ως συγγραφέας τραγουδιών.  Ο συγγραφέας Το Los Angeles Times Jody Rosen χαρακτήρισε τους στίχους του για την απιστία πιο εξελιγμένους από τα άλλα τραγούδια της Swift με το ίδιο θέμα.  Η Ilana Kaplan της British Vogue πίστευε ότι το τραγούδι ήταν μια συνέχεια του "Getaway Car" από το άλμπουμ της Reputation το 2017,  και ο Chris Willman από την Variety συνέκρινε τα κομμάτια και είπε ότι είχε "λιγότερη κάθαρση[...] αλλά εξίσου πολύ "καυστική σοφία". 

Μερικοί κριτικοί επικεντρώθηκαν σε άλλες πτυχές του τραγουδιού. Η Giselle Au-Nhien Nguyen από το The Sydney Morning Herald είπε ότι το Folklore "συνενώνει όλα τα νήματα, και προσθέτει νέα", στα οποία θεωρεί το "Illicit Affairs" ως ένα παράδειγμα. Ο δημοσιογράφος του New York Times έγραψε ότι το τραγούδι "πειραματίζεται επιτυχώς με την τονική προσέγγιση του τραγουδιού". Ο John Wohlmacher του Beats Per Minute είπε ότι η Swift είχε μια "αποκαλυπτική και ευάλωτη" φωνητική επίδοση στο "Illicit Affairs", και το επέλεξε ως ένα από τα κομμάτια που κάνει το Folklore για αυτόν το "καλύτερο άλμπουμ της μέχρι σήμερα".  Ο Channing Freeman από το Sputnikmusic δεν ήταν τόσο ενθουσιασμένος, πιστεύοντας ότι η έμφαση στην ακουστική κιθάρα ήταν "ενθαρρυντική", αλλά κριτίκαρε το τραγούδι για τη τρίλεπτη διάρκειά του. Σε αναδρομικές κριτικές, ο Willman ανέφερε το "Illicit Affairs" βρίσκεται στην 24η θέση στην κατάταξή του των 50 κορυφαίων τραγουδιών της Swift και το επαίνεσε ως ένα "εξαιρετικά γραμμένο" τραγούδι με "μια ολόκληρη εσωτερική ιστορία για την απιστία"  και ο Αμερικανός συγγραφέας τραγουδιού Alex Hopper το θεωρούσε αγαπημένο από τους θαυμαστές και έγραψε πώς οι στίχοι του για την απιστία "έχουν καταφέρει να συνδεθούν με ένα ευρύ φάσμα των θαυμαστών".

 Προσωπικό 
Οι αναφορές/ευχαριστίες προέρχονται από τις σημειώσεις του άλμπουμ, εκτός όπου σημειώνεται κάτι άλλο.

 Taylor Swift - κύρια φωνητικά, στιχουργός, παραγωγός
 Jack Antonoff - τραγουδιστής, παραγωγός, μηχανικός, ηχογράφηση οργάνων, μπάσο, ντράμς, ηλεκτρική κιθάρα, πλήκτρα, προγραμματισμός κρουστών, φωνητική υπόκρουση
 Joe Alwyn - παραγωγός
 Evan Smith - ηχογράφηση οργάνων, ακορντεόν, ηλεκτρική κιθάρα, πλήκτρα, σαξόφωνο, φωνητική υπόκρουση
 Mikey Freedom Hart - ηλεκτρική κιθάρα με πεντάλ
 Laura Sisk - ηχογράφηση
 John Hanes - μηχανικός ήχου
 Serban Ghenea - μιξάρισμα
 Randy Merrill - τελική επεξεργασία

 Charts 
+Charts για "Illicit Affairs"Charts(2020) Πιο υψηλή θέσηΚαναδάς (Canadian Hot 100)Πορτογαλία (AFP)  Σιγκαπούρη (RIAS) 16UK Streaming (Official Charts Company)US Bilboard Hot 100Αμερικανική Rolling Stone Top 100 13

 Παραπομπές 

Κατηγορία:Τραγούδια της Τέιλορ Σουίφτ
Κατηγορία:Τραγούδια του 2020
Κατηγορία:Σελίδες με πηγές CS1 στα Πορτογαλικά (pt)